recursal/SuperWikiNEXT-32B huggingface dataset:
**אבא שחור לבן** הוא סרט טלוויזיה ישראלי משנת 2002 שהופק במסגרת המיזם "סרטים מכאן" של חברות הכבלים בבימויו של איתן לונדנר, עם אגם רודברג ודן תורן בתפקידים הראשיים.

התסריט שנכתב על ידי איתן לונדנר וחגי טבת, הוא על נערה בת 14 המנסה לחדש את הקשר עם אביה שבע שנים אחרי שחזר בתשובה ונטש את משפחתו.

תקציר העלילה
------------

מיכל (אגם רודברג) היא נערה בת 14 שגרה עם אמה ענת (הילה אלפרט). אב המשפחה יונתן (דן תורן) חזר בתשובה, התגרש והקים משפחה והיא לא ראתה אותו שבע שנים. ענת מתפרנסת מממכירת תכשיטים בדוכן במדרחוב וקריאה בקלפי טארוט ללקוחות פרטיים. את סיפוקה המיני היא מוצאת במאהב צעיר בשם שרון (נמרוד רשף).

מיכל משתתפת בקבוצת שחייה תחת המאמן הקשוח סלבה (ג'יני פליישר). היא מתקשה להשתלב בקבוצה וחברותיה ובראשן אפרת (דנה גרוצקי) מקניטות אותה.

מיכל וענת מגיעות למושב להלוויה של סבתא ציפורה. להלוויה מגיע גם יונתן כדי להשתתף בהלוויית אמו ולעשות "קריעה" אך הוא מגורש בתקיפות על ידי אביו חיים (שמואל שילה).

מיכל מגלה במגרה של הסבתא קטעי עיתונות על אביה יונתן שהיה שחיין מצטיין ומבטיח.

למיכל יש חבר קרוב בשם דרור (עופר סקר) ויחסיהם יודעים עליות ומורדות.

מיכל רוצה ליצור קשר עם אביה. הם נפגשים בשוק ויונתן מזמין אותה למשפחתו - אשתו חדווה (נורית בנאי קורן) ושלושת בניו אלישע (תום גל), שמעון (איטן גרינברג) והתינוק בנימין.

מיכל מוזמנת לסעודת ליל שבת עם המשפחה החרדית וחדווה נותנת לה סידור במתנה. יונתן נותן לה עצות לשיפור השחייה. היא מבקשת להשתתף בתחרות וסלבה נענה לדרישתה לאחר שהיא עומדת בדרישות הקבלה.

ביום התחרות היא שולפת את הסידור אך אפרת מקניטה אותה על "אמונתה". בחמת זעם היא נועלת את אפרת בחדר ההלבשה ובורחת משם על אופניה לביתו של יונתן ושתיהן נפסלות.

היא מגיעה לבית יונתן בבני ברק, מציעה לאלישע "סיבוב" באופניים (למרות השבת) והוא מסכים. היא נוסעת לבריכה נסתרת שם בלתה עם דרור ומבקשת מאלישע לפשוט בגדים ולהיכנס למים אך הוא מסרב.

בינתיים מחפשים ענת חדווה יונתן ודרור אחרי ענת. דרור אומר שהוא יודע לאן נסעה מיכל ולמרות השבת הם נכנסים למכונית של ענת. כשהם מגיעים מיכל שקועה במים ויונתן קופץ למים כדי להציל אותה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אגם רודברג | מיכל |  |
| דן תורן | יונתן בסביץ' | אבא של מיכל |
| הילה אלפרט | ענת | אמא של מיכל |
| עופר סקר | דרור | חבר של מיכל |
| נורית בנאי קורן | חדווה | אשתו של יונתן |
| שמואל שילה |  | אבא של יונתן |
| ג'יני פליישר | סלבה | מאמן שחייה |
| דנה גרוצקי | אפרת | שחיינית |
| שמואל וולף |  | מספיד בלוויה |
| נמרוד רשף | שרון | מאהב של ענת |
| תום גל | אלישע | בנו הבכור של יונתן |
| איטן גרינברג | שמעון | בנו של יונתן |
| צחי חנן | גיא | אחיו של יונתן |

קישורים חיצוניים
----------------

* "אבא שחור לבן", במסד הנתונים הקולנועיים IMDb (באנגלית)
* "אבא שחור לבן", באתר אידיבי
* "אבא שחור לבן", במסד הנתונים הקולנועיים KinoPoisk (ברוסית)
* "אבא שחור לבן", במיזם "אישים" לתיעוד היצירה הישראלית
* אבא שחור לבן, במיזם "אישים" לתיעוד היצירה הישראלית
* אבא שחור לבן, באתר "הבמה"
**Safety Last!‎** (בתרגום חופשי: בטיחות אחרונה לכול) הוא סרט אילם קומי-רומנטי משנת 1923 בכיכובו של הרולד לויד. בסצנת הסיום של הסרט נתלה לויד על מחוגו של שעון במגדל גבוה מעל רחוב סואן, סיטואציה שהפכה לאחת התמונות הידועות ביותר מעידן הסרט האילם. הסרט היווה הצלחה קופתית וביקורתית, והוא ביסס את מעמדו של לויד כאחת מהדמויות הבולטות בראשיתו של הקולנוע. זהו סרטו הראשון של לויד באורך מלא. הוא צולם בלוס אנג'לס בקיץ 1922.

שמו של הסרט הוא משחק מילים הרומז לביטוי "בטיחות קודמת לכול" ("Safety first!‎"), שמורה לנהוג בזהירות ובבטחה כדי להימנע מתאונות. בסרט ביצע לויד פעלולים מסוכנים בכוחות עצמו, לרבות סצנת הסיום בה טיפס על מגדל בן 12 קומות, וזאת על אף שאיבד שתי אצבעות כשביצע פעלול בסרטו *Haunted Spooks* ארבע שנים קודם לכן (1919).

לויד שימר את הסרט היטב, אך לפחות עד שנת 2005, שבה יצא מארז DVD מסרטיו של לויד הכולל את הסרט, הוא כמעט שלא שודר או הוקרן. רוג'ר איברט, בכתבה מ-2005, מעיר על הסצנה המפורסמת שבה נתלה לויד על השעון, כי "מוזר שהיא מופיעה דווקא בסרט שקומץ כה קטן צפה בו".

עלילה
-----

דמותו של לויד נקראת "The Boy" ("הבן"), בן כפר שעוזב את אהובתו, "The Girl" ("הבת"; בגילומה של מילדרד דייוויס - Mildred Davis, שהייתה לאחר מכן לאשתו של לויד), ועובר לעיר הגדולה במטרה להתעשר. הוא מוצא עבודה כקופאי בכלבו גדול, אך משקר לאהובתו במכתביו: הוא מספר לה כי השיג עבודה כבעלים של הכלבו, ואת כספו הוא מבזבז על מתנות יוקרה. שותפו לדירה, "The Pal" ("החבר"; ביל סתורת'ר - Bill Strother), מתפרנס מביצוע פעלולים מרשימים ומטיפוס על בניינים (כמו מקור פרנסתו של סתורת'ר במציאות). כאשר מנהל הכלבו שלו מציע ל"בן" אלף דולר אם יצליח לארגן גימיק פרסומי לפרסום הכלבו, הוא משכנע את שותפו לדירה לטפס על בניין הכלבו, בן 12 הקומות, ולהתחלק איתו בפרס שהובטח. אולם, ביום שבו אמור היה "החבר" לטפס על הבניין, הוא נאלץ להימלט מ"החוק" ("The Law"; נח יאנג - Noah Young), וכך נאלץ "הבן" לבצע את הטיפוס המסוכן בכוחות עצמו. הוא מתגבר על שלל קשיים ומטפס עוד ועוד, עד אשר הוא נתלה ממחוגו של שעון במרומי המגדל, בסצנת הסיום הזכורה.

קישורים חיצוניים
----------------

* Safety Last!, באתר אנציקלופדיה בריטניקה (באנגלית)
* אתר האינטרנט הרשמי של Safety Last!

ויקישיתוף מדיה וקבצים בנושא **Safety Last!‎** בוויקישיתוף
* סצנת הסיום של הסרט, באתר YouTube (המוזיקה אינה מקורית)

* "Safety Last!", במסד הנתונים הקולנועיים IMDb (באנגלית)

* "Safety Last!", באתר AllMovie (באנגלית)

* "Safety Last!", באתר Rotten Tomatoes (באנגלית)

* "Safety Last!", במסד הנתונים הקולנועיים KinoPoisk (ברוסית)

הערות שוליים
------------

1. 1 2  Roger Ebert ,Safety Last, Chicago Sun Times
2. ↑  Harold Lloyd Safety Last! Film Location Tour, laconservancy.org
3. ↑  Jennifer M. Bean, The Harold Lloyd Comedy Collection (review), Volume 9, Number 1, Spring 2009
**The Great Ecstasy of Woodcarver Steiner** (גרמנית: **Die Große Ekstase des Bildschnitzers Steiner**) הוא סרט תיעודי שיצר הקולנוען ורנר הרצוג בשנת 1974. הסרט עוסק בקופץ הסקי המפורסם וולטר סטיינר, שעובד כנגר למחייתו. הרצוג התייחס אליו כ"אחד מסרטי החשובים ביותר".

הפקה
----

הסרט מכיל חומר גלם שצולם בעיירות הגרמניות אוברסדורף ו- גרמיש-פרטנקירכן, כמו כן ב- Planica שביוגוסלביה. הסרט נעשה כחלק מסדרה עבור תחנת טלוויזיה גרמנית, שהגבילה בדרכים שונות את התכנים. 
הגרסה המקורית של הרצוג הייתה באורך של 60 דקות, אך היא נערכה לכדי 45 דקות על מנת להתאים לשידור טלוויזיוני בן שעה.
כמו כן, התחנה דרשה מהרצוג עצמו להופיע לפני המצלמה, מה שלא נעשה על ידו קודם לכן בסרטיו הדוקומנטריים הקודמים.

לקריאה נוספת
------------

<Herzog, Werner (2001). Herzog on Herzog. Faber and Faber. ISBN 0-571-20708-1.>

קישורים חיצוניים
----------------

* "The Great Ecstasy of Woodcarver Steiner", במסד הנתונים הקולנועיים IMDb (באנגלית)
* "The Great Ecstasy of Woodcarver Steiner", באתר AllMovie (באנגלית)
* "The Great Ecstasy of Woodcarver Steiner", באתר Rotten Tomatoes (באנגלית)
* "The Great Ecstasy of Woodcarver Steiner", במסד הנתונים הקולנועיים KinoPoisk (ברוסית)
**אבק כוכבים** (באנגלית: **Stardust Memories**) הוא סרט קולנוע אמריקאי משנת 1980 בשחור-לבן, בכתיבה ובימוי של וודי אלן, עם וודי אלן, שרלוט רמפלינג ומארי-כריסטין בארו בתפקידים הראשיים.

וודי אלן היה מועמד לפרס גילדת הכותבים של אמריקה על התסריט המקורי הטוב ביותר. זו הופעתה הראשונה של שרון סטון בקולנוע למרות שהיא מופיעה בו שניות ספורות ללא קול. העלילה מסופרת בפלשבקים וכן בקעי סרטים של הבמאי ובהם קטעי פנטסיה. הוא יצר את הסרט בהשפעת הסרט שמונה וחצי של פדריקו פליני.

הסרט זכה בתחילה לביקורות שליליות אבל ב-2013 הוא נבחר במשאל בגרדיאן במקום השמיני מתוך עשרת הסרטים הטובים ביותר של וודי אלן.

תקציר העלילה
------------

סנדי בייטס (וודי אלן) הוא במאי קולנוע מפורסם ומוערך. הוא הצליח בסרטי קומדיה וכעת נמאס לו. הוא נמצא במשבר אמצע החיים ורוצה לביים סרטים כבדים ועצובים כדי לבטא את הסבל בעולם ובזה הוא מתנגש עם המפיקים שלו.

בתחילה מוקרן סרט שלו בו הוא נמצא בקרון של אנשים עצובים ובוכים ומשקיף על קרון בו אנשים שמחים ובחורה יפה (שרון סטון) שולחת לו נשיקה באוויר. המבקרים קוטלים אותו ואת הסרט.

לאחר הסרט הוא מוקף במעריצים רבים שמבקשים את עזרתו בקריאת תסריטים או בהצטרפות לאגודות צדקה. נשים מעריצות אותו למרות מראהו. הוא נזכר באהובתו השחקנית דורי (שרלוט רמפלינג) שסבלה מבעיות נפשיות.

הוא מכיר את המורה לקולנוע ג'ק אייבל (ג'ון רוטמן) וידידתו דייזי (אן הרפר) ונזכר בידידתו הצרפתייה איזובל (מארי-כריסטין בארו) שהסכימה לעזוב את בעלה ולהצטרף אליו עם שני ילדיה. הוא ממשיך לכתוב ולביים סרטים עם השחקן הראשי שלו טוני (טוני רוברטס). הוא נזכר בהוריו ובהופעותיו כקוסם כשהיה ילד.

לאחר כל הקרנה בכורה הוא נפגש עם קהל ועונה בצורה קומית על השאלות. הוא נמצא בתוך "אבק כוכבים", מתגורר במלון "אבק כוכבים" ובאחד מסרטי הפנטסיה שלו הוא פוגש בחוצנים שמורים לו להמשיך ליצור קומדיות. הוא "נהרג" על ידי אחד המעריצים שלו (הסרט הוקרן זמן קצר לפני שג'ון לנון נרצח על ידי מעריץ...). עולה לשמים ופוגש בתזמורת ג'אז שמנגנת "אבק כוכבים" לקולו של לואי ארמסטרונג.

צוות השחקנים
------------

| שם השחקן/ית | שם הדמות | הערות |
| --- | --- | --- |
| וודי אלן | סנדי בייטס |  |
| שרלוט רמפלינג | דורי | שחקנית |
| מארי-כריסטין בארו | איזובל |  |
| ג'סיקה הרפר | דייזי |  |
| טוני רוברטס | טוני | שחקן |
| ג'ון רוטמן | ג'ק אייבל | מרצה לקולנוע |

קישורים חיצוניים
----------------

* "אבק כוכבים", במסד הנתונים הקולנועיים IMDb (באנגלית)
* "אבק כוכבים", באתר נטפליקס
* "אבק כוכבים", באתר AllMovie (באנגלית)
* "אבק כוכבים", באתר Rotten Tomatoes (באנגלית)
* "אבק כוכבים", באתר Box Office Mojo (באנגלית)
* "אבק כוכבים", באתר אידיבי
* "אבק כוכבים", במסד הנתונים הקולנועיים KinoPoisk (ברוסית)
* קדימון לאבק כוכבים 1980, באתר יוטיוב
* עשר עובדות על אבק כוכבים, באתר יוטיוב
* פתיחת אבק כוכבים, באתר יוטיוב
* וודי אלן ושרלוט רמפליג באבק כוכבים, באתר יוטיוב
* אבק כוכבים, באתר TCM

הערות שוליים
------------

1. ↑  עשרת הסרטים הטובים ביותר של וודי אלן, גרדיאן, 2013

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16458180d (data)
* GND: 4755729-1
* VIAF: 218119812
* WorldCat (עם VIAF): 218119812

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הקלפן והיצאנית** (באנגלית: **McCabe & Mrs. Miller**) הוא מערבון אמריקאי משנת 1971 בכיכובם של וורן בייטי וג'ולי כריסטי, בבימויו של רוברט אלטמן. לדברי אלטמן, הסרט מתעלם או חותר תחת מספר מוסכמות של ז'אנר המערבון, ועל כן הוא טוען שזהו סרט "אנטי-מערבון".

עלילת הסרט
----------

בראשית המאה ה-20, מהמר קלפים בשם ג'ון מק'קייב (וורן בייטי) מגיע לעיר קטנה בצפון-מערב ארצות הברית בשם 'Presbyterian Church', הקרויה על שמו של הבניין המשמעותי היחידי הקיים בה - בית הכנסייה הפרסביטריאנית, מעוטת המבקרים. עד מהרה מסתבר שהוא אישיות דומיננטית מאוד בעיר הקטנה, שרוב תושביה הם כורים מוחלשים, וזאת בעיקר עקב אישיותו התוקפנית ובשל שמועות כי הוא אקדוחן.

מק'קייב מקים בעיר בית בושת, המורכב משלוש זונות שנרכשו תמורת 200 דולר מידי סרסור בעיירה הסמוכה. המקום משגשג.

קונסטנס מילר, מנהלת בית בושת ממוצא אנגלי המכורה לאופיום, מגיעה לעיר, ומשכנעת את מק'קייב שהיא יכולה לנהל את בית הבושת טוב יותר ממנו. השניים הופכים לשותפים, והמקום משגשג כלכלית אף יותר. בהמשך, מתפתח רומן בין השניים.

אנשי העיירה מתעשרים והעיירה הופכת לסיפור הצלחה. אל העיירה מגיעים זוג סוכנים מחברת הכרייה 'הריסון שונסי' מהעיירה הסמוכה, במטרה לקנות את העסק של מק'קייב ואת מכרות האבץ שמסביבו. שונסי ידוע לשמצה כמי שמביא למותם של אנשים אשר מסרבים למכור לו. מק'קייב לא רוצה למכור במחיר הראשוני שהוצע לו ודורש מחיר מופרז, מתוך הנחה שהשניים ינהלו איתו משא ומתן על גובה המחיר.

שלושה שכירי חרב נשלחים על ידי חברת הכרייה, על מנת להרוג את מק'קייב, אך הוא מסרב לנטוש את העיר. בין מק'קייב לבין השלושה מתפתח קרב יריות וכתוצאה ממנו הכנסייה של העיירה עולה באש. בסופו של דבר, מק'קייב מצליח לירות ולהרוג את השלושה, לא לפני שהוא עצמו נפצע אנושות. אולם, כל אנשי העיירה מיהרו אל הכנסייה, על מנת לכבות את האש שפרצה, כך שלא נותר איש לבוא לעזרתו של מק'קייב, אשר נשאר למות לבדו בשלג. היחידה שהייתה יכולה לבוא לעזרתו היא גב' מילר, שבאותו הזמן הייתה תחת השפעת אופיום, במאורת סמים סינית.

מוזיקה
------

אחד המאפיינים החשובים ביותר של הסרט הוא מוזיקת הרקע שלו, המורכבת ממזמורי כנסייה ומשלושה שירים של לאונרד כהן מתוך אלבומו הראשון שיצא 4 שנים קודם לכן: "The Stranger Song" ,"Sisters of Mercy" ו-"Winter Lady". בכך עקב הסרט אחר הדוגמאות של סרטים כגון "הבוגר" (1967) שלווה בשירים מקוריים של סיימון וגרפונקל ו"אדם בעקבות גורלו" (1969) שלווה בפסקול מאת The Jimi Hendrix Experience, הבירדס, סטפנוולף(אנ') ועוד.

צוות השחקנים הראשי
------------------

* וורן בייטי - ג'ון מק'קייב
* ג'ולי כריסטי - קונסטנס מילר
* רנה אוברז'ונואה - שיהאן
* שלי דובאל - איידה קויל

פרסים
-----

ג'ולי כריסטי הייתה מועמדת לפרס האוסקר לשחקנית הטובה ביותר על תפקידה בסרט זה.

קישורים חיצוניים
----------------

* "הקלפן והיצאנית", במסד הנתונים הקולנועיים IMDb (באנגלית)
* "הקלפן והיצאנית", באתר נטפליקס
* "הקלפן והיצאנית", באתר AllMovie (באנגלית)
* "הקלפן והיצאנית", באתר Rotten Tomatoes (באנגלית)
* "הקלפן והיצאנית", באתר Metacritic (באנגלית)
* "הקלפן והיצאנית", באתר אידיבי
* "הקלפן והיצאנית", במסד הנתונים הקולנועיים KinoPoisk (ברוסית)
* הקלפן והיצאנית, קדימון הסרט באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16472996z (data)
* GND: 7539305-0
* LCCN: n2007026532
* VIAF: 176769021
* WorldCat (עם VIAF): 176769021

 |
**אבא, עליך להתחתן** (באנגלית: **The Courtship of Eddie's Father**) הוא סרט קומדיה רומנטית אמריקאי משנת 1963 בבימויו של וינסנט מינלי, עם גלן פורד, רון הווארד ושירלי ג'ונס בתפקידים הראשיים.

העלילה מבוסס על הרומן "החיזור של אבא של אדי" מאת מארק טובי (1961) והיא מתמקדת באלמן טרי עם ילד בן תשע שמתמודד עם בנו באבל הכבד ומנסה למצוא זוגיות שתתאים לשניהם.

חברת ABC הפיקה סדרת טלוויזיה על אותו ספר ששודרה בשנים 1969–1972.

תקציר העלילה
------------

טום קורבט (גלן פורד) הוא אלמן טרי הגר עם בנו אדי בן התשע (רון הווארד). הוא שוכר את גב' ליווינגסטון (רוברטה שרווד) כדי שתטפל בכל עבודות הבית שאשתו טיפלה בעבר. אדי שקוע בעצב ומשוחח אתו על החשיבות למצוא לו בת זוג מתאימה שתהיה לו אם חורגת.

אדי מחבב את השכנה הגרושה שלהם אליזבת (שירלי ג'ונס), שמכירה אותו זמן רב אבל טום אינו מעוניין בה בשלב זה.

הם יוצאים לבלות ואדי מבחין בצעירה יפה עם שיער אדום, מתחיל שיחה אתה והיא מציגה את עצמה כדולי דיילי (סטלה סטיבנס) שהגיעה ממונטנה לנסות את מזלה בניו יורק אבל היא חסרת ביטחון עצמי. טום מציג אותה בפני השדרן נורמן (ג'רי ואן דייק - אחיו של דיק ואן דייק) והם מתאהבים ומחליטים להתחתן.

בתחנת השידור מכיר טום את ריטה (דינה מריל), מעצבת אופנה ואשת חברה. הם מתחילים לפתח קשר אבל אדי לא אוהב אותה ומפגין זאת באופן ברור.

טום מציע לריטה נישואין אבל היא מעלה את הבעיה של אדי ומציעה לשלוח אותו לתקופה מסוימת לאחיו של טום. טום צריך להחליט את מי הוא מעדיף. הוא שולח את אדי למחנה קיץ אבל אדי בורח משם ומנהל חיפוש נרחב אחריו עד שמתברר שהוא הגיע לדירתה של אליזבת.

הקשר עם ריטה ניתק ואדי מביא את טום להחלטה שהבחירה הטובה ביותר בשבילם היא אליזבת.

צוות השחקנים
------------

| שם השחקן/ית | שם הדמות | הערות |
| --- | --- | --- |
| גלן פורד | טום קורבט |  |
| רון הווארד | אדי קורבט |  |
| שירלי ג'ונס | אליזבת מרטן |  |
| דינה מריל | ריטה ברנס |  |
| סטלה סטיבנס | דולי דיילי |  |
| ג'רי ואן דייק | נורמן ג'ונס | שדרן רדיו |
| רוברטה שרווד | גב' ליווינגסטון | עוזרת בית |

קישורים חיצוניים
----------------

* "אבא, עליך להתחתן", במסד הנתונים הקולנועיים IMDb (באנגלית)
* "אבא, עליך להתחתן", באתר נטפליקס
* "אבא, עליך להתחתן", באתר AllMovie (באנגלית)
* "אבא, עליך להתחתן", באתר Rotten Tomatoes (באנגלית)
* "אבא, עליך להתחתן", באתר אידיבי
* "אבא, עליך להתחתן", במסד הנתונים הקולנועיים KinoPoisk (ברוסית)
* קדימון אבא, עליך להתחתן, באתר יוטיוב
* אבא, עליך להתחתן, באתר TCM
**אֲבַדּוֹן** (באנגלית: **Oblivion**) הוא סרט מדע בדיוני פוסט-אפוקליפטי אמריקני בכיכובו של טום קרוז, המבוסס על רומן גרפי בעל אותו שם מאת ג'וזף קושינסקי, שביים והפיק את הסרט. את התסריט כתבו קארל גאדושק ומייקל דהברוין.

תקציר העלילה
------------

עלילת הסרט, אשר מתרחשת בשנת 2077, מתמקדת בג'ק הארפר (מגולם על ידי טום קרוז), מפקד לשעבר בחיל הנחתים האמריקני ואחד מטכנאי המזל"טים האחרונים שמוצבים על פני כדור הארץ, אשר נהרס כמעט לחלוטין במהלך קרוב ל-60 שנים של מלחמה גרעינית בחוצנים שפלשו לכדור הארץ. מכיוון שכדור הארץ נהרס לחלוטין במלחמה, תושבי כדור הארץ נאלצו לעבור למושבות שהוקמו על טיטאן, הירח של כוכב הלכת שבתאי.

כחלק ממבצע רחב היקף שנועד לחלץ את שארית המשאבים החיוניים שנותרו בכדור הארץ, הארפר מוצב כעת בתחנת הבקרה Tower 49, אשר ממוקמת כ-900 מטרים מעל פני הקרקע, יחד עם הנווטת שלו ויקטוריה "ויקה" אולסן (מגולמת על ידי אנדראה רייסבורו). ג'ק וויקה מקבלים הוראות מסאלי (מגולמת על ידי מליסה ליאו), המפקחת שלהם, אשר נמצאת בתחנת החלל Tet. משימתם של ג'ק וויקה בכדור הארץ כמעט והושלמה, והם מצפים לעזוב בקרוב את כדור הארץ ולעבור למושבות הניצולים בטיטאן.

בינתיים מתחילים להציף את ג'ק זכרונות מעורפלים על אישה מסתורית, שאותה הוא פגש בבניין האמפייר סטייט מהתקופה שקדמה להרס כדור הארץ.

חייו של ג'ק משתנים באופן דרמטי כאשר חללית מסתורית מתרסקת על כדור הארץ. ג'ק, אשר מגיע לאתר ההתרסקות ומבחין כי המזל"טים עוסקים בחיסול צוות בני האנוש שהיו על סיפון החללית, מצליח להציל מהריסות החללית אישה מסתורית בשם ג'וליה רוסקובה (מגולמת על ידי אולגה קורילנקו), שלהפתעתו היא האישה המסתורית שהופיעה בזכרונותיו המעורפלים. הופעתה של ג'וליה מובילה לשרשרת אירועים שגורמים לג'ק להטיל ספק בכל מה שהאמין עד היום.

שחקנים ראשיים
-------------

* טום קרוז - בתפקיד ג'ק הארפר
* מורגן פרימן - בתפקיד מלקולם ביץ'
* אולגה קורילנקו - בתפקיד ג'וליה רוסקובה
* אנדריאה רייזבורו - בתפקיד ויקטוריה "ויקה" אולסן
* ניקולאי קוסטר-וולדו - בתפקיד סרג'נט סייקס.
* מליסה ליאו - בתפקיד סאלי.
* זואי בל - בתפקיד קארה.

קישורים חיצוניים
----------------

* אתר האינטרנט הרשמי של אבדון
* אבדון, ברשת החברתית פייסבוק

* אבדון, ברשת החברתית אקס (טוויטר)

* "אבדון", במסד הנתונים הקולנועיים IMDb (באנגלית)

* "אבדון", באתר נטפליקס

* "אבדון", באתר AllMovie (באנגלית)

* "אבדון", באתר Rotten Tomatoes (באנגלית)

* "אבדון", באתר Box Office Mojo (באנגלית)

* "אבדון", באתר Metacritic (באנגלית)

* "אבדון", באתר אידיבי

* "אבדון", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: ab42aa59-2909-42cf-8276-387e71d1a9d4

 |
שגיאות פרמטריות בתבנית:סרט   
פרמטרים [ IMDb ] לא מופיעים בהגדרת התבנית 

**אהבה אילמת** הוא סרט קולנוע ישראלי משנת 1982 בבימויו של יואל זילברג, עם שרגא הרפז, אשר צרפתי, מירי אלוני ואביבה גר בתפקידים הראשיים. התסריט נכתב על ידי אלי תבור ויואל זילברג.

הסרט צולם בחוות סוסים במושב עולש והוא כולל קטעים רבים של סקס, וכן אונס ואוננות. מבקרי הקולנוע כינו אותו כפורנוגרפי וטענו כי סצנות המין שובצו לסרט כדי להגדיל את הפצתו.

תקציר העלילה
------------

גיא (שרגא הרפז) מגיע לעבוד בחוות סוסים המנוהלת על ידי בני (אשר צרפתי). בני נמצא ביחסים מתוחים עם אשתו מיקי (מירי אלוני) והם אינם מקיימים יחסי מין זמן ממושך. בחווה עובדת גם בחורה חרשת אילמת בשם יונינה (אביבה גר) שבני פרש עליה את חסותו ומשוחח איתה בשפת הסימנים.

לגיא יש ניסיון בטיפול בסוסים ובהדרכת רכיבה. לחווה מגיעות מספר בחורות להדרכת רכיבה והן מתרשמות מהגבר המקרין גבריות. גילדה (לאשה רוזנברג) נמשכת אליו והם מקיימים יחסי מין בשדה ועל גבי סוס.

גם מיקי המתוסכלת נמשכת לגיא והם מקיימים יחסים כשבני לא נמצא. יונינה עדה לכל הפעילות של גיא ונמשכת אליו אבל אינה מדברת. גיא מחבב אותה, מנסה ללמוד את שפת הסימנים וכופה את עצמו עליה.

גיא הוא רוכב מעולה ומנצח במרוץ סוסים שנערך בכפר ערבי סמוך. בני מגלה את היחסים בין גיא למיקי ויונינה ומתפתח ביניהם מאבק אלים שמסתיים כאשר יונינה זועקת (את שמו של גיא) בפעם הראשונה בחייה.

גיא עוזב את החווה אך יונינה רצה ומצטרפת אליו.

שחקנים
------

| שחקן | תפקיד |
| --- | --- |
| שרגא הרפז | גיא |
| אשר צרפתי | בני |
| מירי אלוני | מיקי |
| אביבה גר | יונינה |
| לאשה רוזנברג | גילדה |
| ג'וני פיליפס | בעלה של גילדה |

קישורים חיצוניים
----------------

* "אהבה אילמת", במסד הנתונים הקולנועיים IMDb (באנגלית)
* "אהבה אילמת", באתר ספר הקולנוע הישראלי
* "אהבה אילמת", באתר אידיבי
* "אהבה אילמת", במסד הנתונים הקולנועיים KinoPoisk (ברוסית)
* אהבה אילמת, במיזם "אישים" לתיעוד היצירה הישראלית
**אבודים באמריקה** (באנגלית: **Lost in America**) הוא סרט קומדיה אמריקאי משנת 1985 בהפקה, כתיבה ובימוי של אלברט ברוקס, עם אלברט ברוקס וג'ולי הגרטי בתפקידים הראשיים.

העלילה היא על זוג נשוי שמחליט להתפטר מעבודתם ולטייל ברחבי ארצות הברית במעונוע.

תקציר העלילה
------------

דייוויד הווארד (אלברט ברוקס) ואשתו לינדה (ג'ולי הגרטי) הם זוג יאפים שגרים בלוס אנג'לס ומשועממים מחייהם הבורגניים. דייוויד עובד בחברת פרסום ומצפה לקידום ולינדה עובדת כפקידה בחנות כלבו.

דייוויד מוזמן לשיחה עם הבוס פול מורס (פיטר מרס) שמודיע לו שלא יקודם בלוס אנג'לס אלא יעבור לניו יורק ויקדם את הפרסום של חברת פורד. דייוויד כועס, מטיח עלבונות כלפי הבוס ומפוטר מיד. הוא רץ שמח ללינדה מודיע לה שהוא פוטר וכי גם עליה להתפטר והם ימכרו את הבית, יממשו את חסכונותיהם ויקנו מעונוע שבו יגורו ויסתובבו ברחבי המדינה כמו בסרט איזי ריידר.

הם נוסעים ללאס וגאס כדי לחגוג את חייהם החדשים בטקס נישואים חוזר בכנסייה. בהגיעם עייפים הם מעדיפים לגור בלילה הראשון בבית מלון. הם מתאכסנים בבית המלון דזרט אין (אנ') שבו יש גם קזינו.

בלילה מתגנבת לינדה לקזינו ומפסידה במשחק את כל כספם. דייוויד מגיע לקזינו מאוחר יותר ושופך את כל זעמו על אשתו. הוא משוחח עם מנהל הקזינו (גארי מרשל) ומציע לו שיחזיר את כספו ובתמורה יפרסם את המלון כמוסד שיש לו רגשות חמלה. המנהל מתייחס אליו בנימוס אבל דוחה את הצעתו.

הם ממשיכים לסכר הובר ורבים כל הזמן עד שלינדה תופסת טרמפ עם גבר (דונלד גיב) ומסתלקת. דייוויד רודף אחריהם ומוצא אותם במסעדה. הגבר הוא אסיר לשעבר והוא חובט בפניו של דייוויד ומסתלק.

הם ממשיכים וחונים בחניון קראוואנים. דייוויד מוצא "עבודה" כמפקח במעבר חצייה ולינדה עובדת במסעדת שניצלים עם בוס שגילו מחצית מגילה.

לבסוף הם מבינים שנכשלו בניסיונם לחקות את איזי ריידר הם נוסעים לניו יורק שם מתקבל דייוויד שוב לחברה במשכורת מופחתת ולינדה מקבלת משרה בבלומינגדיילס והם מצפים לילד ראשון.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אלברט ברוקס | דייוויד הווארד |  |
| ג'ולי הגרטי | לינדה הווארד |  |
| גארי מרשל | מנהל קזינו |  |
| מייקל גרין | פול דאן | מנהל חברה |
| דונלד גיב | אסיר לשעבר |  |

קישורים חיצוניים
----------------

* "אבודים באמריקה", במסד הנתונים הקולנועיים IMDb (באנגלית)
* "אבודים באמריקה", באתר נטפליקס
* "אבודים באמריקה", באתר AllMovie (באנגלית)
* "אבודים באמריקה", באתר Rotten Tomatoes (באנגלית)
* "אבודים באמריקה", באתר Box Office Mojo (באנגלית)
* "אבודים באמריקה", באתר אידיבי
* "אבודים באמריקה", במסד הנתונים הקולנועיים KinoPoisk (ברוסית)
* קדימון לאבודים באמריקה, באתר יוטיוב
* אבודים באמריקה, באתר TCM
* דיוויד מנסה לשכנע את מנהל הקזינו, באתר יוטיוב
* דיוויד כשומר המעבר חצייה, באתר יוטיוב
* הסצנה בקזינו, באתר יוטיוב
**אהבה של גבר לאישה** (באנגלית: **When a Man Loves a Woman**) סרט קולנוע אמריקאי מסוגת דרמה רומנטית משנת 1994 בבימויו של לואיס מנדוקי, עם מג ראיין ואנדי גרסיה בתפקידים הראשיים.

העלילה עוסקת במשפחה שבה האם היא אלכוהוליסטית ובבעל שמנסה לעזור לה.

מג ראיין הייתה מועמדת לפרס גילדת שחקני המסך לשחקנית הטובה היותר בתפקיד ראשי.

שם הסרט נלקח מהשיר "When a Man Loves a Woman" שמושר בתחילת הסרט בפי פרסי סלדג'.

תקציר העלילה
------------

משפחה גרין גרה בסן פרנסיסקו. האם אליס (מג ראיין) היא יועצת חינוכית. האב מייקל (אנדי גרסיה) הוא טייס בחברה מסחרית ונעדר הרבה לרגל עבודתו. ג'ס בת העשר (טינה מג'ורינו) היא בתה של אליס מנישואים קודמים. הבת המשותפת קייסי (מיי ויטמן) היא בת ארבע. ההורים העסוקים נעזרים במטפלת איימי (לורן טום).

אליס היא אלכוהוליסטית מגיל צעיר אבל מצליחה עד עתה להסתיר זאת. היא מסתירה בקבוקי שתייה במקומות מסתר בדירה. גם בבית הספר מבחינים בירידה בתפקודה. מייקל מנסה לעזור לה והם טסים לחופשה במקסיקו כשאימו של אליס (אלן בורסטין) ואביו, שומרים על הילדות. אבל גם זה לא עוזר.

יום אחד אליס צועקת על איימי ומגרשת אותה. היא מתחילה לשתות וסוטרת לג'ס שמעירה לה. לאחר זאת היא מתמוטטת במקלחת ונלקחת לאשפוז.

מייקל מתקשה לתפקד בבית ומבקש מאיימי לחזור. בגלל היעדרויות מהעבודה יש עליו סכנת פיטורים.

בינתיים אליס מתאוששת באשפוז ומתחברת לקבוצת האלכוהוליסטים בטיפול ובמיוחד לגארי (פיליפ סימור הופמן) שמבקר בביתם לאחר האשפוז לחוסר שביעות רצונו של מייקל. גם בעבודה היא לא מסתדרת וסדק נפער ביחסים בין בני הזוג. גם ביקור אצל יועצת זוגיות לא מועיל. מייקל מחליט לעזוב את הבית אבל משתתף בישיבות של בני זוג של אלכוהוליסטים וזה מחזק אותו נפשית.

מייקל מקבל הוראה לעבור לדנבר ואליס לא מתנגדת. במוסד חוגגת אליס 180 יום ללא שתייה. היא נושאת נאום ומספרת לכולם על ההיסטוריה שלה, כולם מזילים דמעות ומייקל יוצא מהקהל והם מתנשקים בתקווה לעתיד טוב יותר.

צוות השחקנים
------------

| שם השחקן/ית | שם הדמות | הערות |
| --- | --- | --- |
| מג ראיין | אליס גרין | אם אלכוהוליסטת |
| אנדי גרסיה | מייקל גרין | טייס, בעלה של אליס |
| לורן טום | איימי | עוזרת במשפחת גרין |
| טינ מג'ורינו | ג'ס גרין | בתה של אליס |
| מיי ויטמן | קייסי גרין | בתם של אליס ומייקל |
| אלן בורסטין | אמילי | אמא של מייקל |
| פיליפ סימור הופמן | גארי | אלכוהוליסט |

קישורים חיצוניים
----------------

* "אהבה של גבר לאישה", במסד הנתונים הקולנועיים IMDb (באנגלית)
* "אהבה של גבר לאישה", באתר נטפליקס
* "אהבה של גבר לאישה", באתר AllMovie (באנגלית)
* "אהבה של גבר לאישה", באתר Rotten Tomatoes (באנגלית)
* "אהבה של גבר לאישה", באתר Box Office Mojo (באנגלית)
* "אהבה של גבר לאישה", באתר דיסני+ סרטים (באנגלית)
* "אהבה של גבר לאישה", במסד הנתונים הקולנועיים KinoPoisk (ברוסית)
* אהבת גבר לאישה, באתר TMDB
* קדימון לסרט, באתר יוטיוב
* סצנת ההתמוטטות של אליס, באתר יוטיוב
* הסצנה הסופית של הסרט, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**השושנה המקועקעת** (באנגלית: **The Rose Tattoo**) הוא סרט קולנוע אמריקאי משנת 1955 המבוסס על מחזה בשם זהה מאת טנסי ויליאמס שהשתתף בכתיבת התסריט.

בתפקידים הראשיים מככבים אנה מניאני וברט לנקסטר. זה היה סרטה הראשון של מניאני בהוליווד. היא הייתה מועמדת לשחק במחזה הזה בברודוויי אך דחתה את ההצעה בגלל חוסר שליטה טובה באנגלית.

העלילה מתרחשת בשכונה של מהגרים סיציליאנים קשיי יום בלואיזיאנה. התסריט האנגלי משובץ בהרבה מילים ומשפטים באיטלקית.

הסרט זכה בשלושה פרסי אוסקר:

* פרס אוסקר לשחקנית הטובה ביותר - אנה מניאני.
* פרס אוסקר על העיצוב האמנותי.
* פרס אוסקר לצילום הטוב ביותר.

הסרט היה מועמד לחמישה פרסי אוסקר: על העריכה, התלבושות, העריכה והפסקול. מריסה פאוואן הייתה מועמדת לפרס אוסקר לשחקנית המשנה הטובה ביותר אך הפסידה לג'ו ואן פליט (המשחקת בסרט זה) על משחקה בקדמת עדן אך זכתה בקטגוריה זו בפרס באפטא.

אנה מניאני זכתה בפרס גלובוס הזהב ובפרס באפט"א לשחקנית הטובה ביותר.

כדי לקדם את הפצת הסרט חובר השיר "השושנה המקועקעת" שלא מופיע בסרט. השיר הפך ללהיט בביצוע של פרי קומו.

תקציר העלילה
------------

סרפינה דלה רוזה (אנה מניאני) היא תופרת הגרה עם בעלה רוזריו ובתה רוזה (מריסה פאוואן) בשכונת מהגרים איטלקיים מסיציליה. בעלה עובד כנהג משאית המעביר מטעני בננות שמתחתם סחורה אסורה (סמים?). סרפינה מעריצה את בעלה שיש על עור חזהו קעקוע של שושנה (ליתר דיוק - ורד). היא לא יודעת שיש לו מאהבת בהסתר. באחד הלילות הוא פורץ מחסום משטרתי, נורה ונשרף במשאית. סרפינה מבקשת לשרוף את גופתו החרוכה בניגוד לעמדת הכומר, ושמה את כד האפר בחדרה.

סרפינה נכנסת למצב של אבל פתולוגי, מזניחה את עצמה ובגדיה ומתעמתת באופן קבוע עם בתה המתבגרת רוזה. כשרוזה מציגה בפניה את חברה ג'ק האנטר המשרת כמלח בצי היא מכריחה אותו להישבע לפני פסל המדונה שלא חילל את תומתה ורק אז היא מרשה לו לנשק את ידה.

המצב משתנה כאשר נכנסת לביתה לקוחה בשם בייסי (ג'ו ואן פליט) ובלהט הוויכוח שמתפתח ביניהן היא מטיחה בה שלבעלה הייתה מאהבת וכי רבים יודעים מזה. סרפינה ההמומה מתקשה להאמין שבעלה המנוח בגד בה. היא ממהרת לכומר ומבקשת שייגלה לה אם בעלה התוודה בפניו על כך. הכומר מסרב לגלות לה והיא מתנפלת עליו. נשות השכונה מתנפלות עליה וגבר בשם אלוורו (ברט לנקסטר) מחלץ אותה ומביאה לביתה.

אלוורו הוא נהג משאית רווק, הוא מנסה לחזר אחרי סרפינה אבל היא מסרבת מתוך כבוד לבעלה המנוח. הוא מבקש להרשים אותה על ידי קעקוע של שושנה על חזהו אבל סרפינה נרתעת מזה. הוא לוקח אותה למועדון בו נהג בעלה לבלות והיא מתעמתת עם המאהבת שלו. כשהמאהבת חושפת את חזה ומראה שגם לה יש קעקוע של שושנה כאות אהבתה לרוזריו מתנפלת עליה סרפינה ואלוורו מפריד ביניהן.

אלוורו מחזיר אותה הביתה שם היא מנפצת את כד האפר של בעלה. היא קובעת עם אלוורו שיבוא אליה בהסתר בלילה. אלוורו מגיע שיכור ולא מסוגל לעשות דבר אלא לישון. למחרת הוא קם מטושטש, מגיע למיטתה של רוזה שהוא מזהה כסרפינה. לקול צעקותיה של רוזה מגיעה סרפינה ומגרשת אותו.

רוזה מחליטה להתחתן עם ג'ק לפני שיחזור לצי. הם עוזבים את הבית, רק אז מקבלת סרפינה את אלוורו לביתה.

קישורים חיצוניים
----------------

* "השושנה המקועקעת", במסד הנתונים הקולנועיים IMDb (באנגלית)
* "השושנה המקועקעת", באתר נטפליקס
* "השושנה המקועקעת", באתר AllMovie (באנגלית)
* "השושנה המקועקעת", באתר Rotten Tomatoes (באנגלית)
* "השושנה המקועקעת", במסד הנתונים הקולנועיים KinoPoisk (ברוסית)
* קדימון לסרט "השושנה המקועקעת, באתר יוטיוב
* השיר "השושנה המקועקעת" + מילים בביצוע פרי קומו, באתר יוטיוב
**פופארה** הידוע גם בשם **פאפארה** (מבוטא בדגש על ההברה האחרונה) הוא מאכל במטבח הבולגרי העשוי מלחם ישן ומציר בשר. הוא נפוץ ביותר בבולגריה.

מאפיינים

פאפארה היא מנה בלקנית פופולרית. מוגשת לעיתים קרובות ב: בולגריה, יוון, סרביה, בוסניה הרצגובינה, מקדוניה הצפונית , מונטנגרו וטורקיה. אפשר לאכול אותה גם מלוח וגם מתוק. גרסה אחת מורכבת מלחם יבש ספוג בחלב/מים חמים, מלח, גבינת קוטג'/גבינה וחמאה ועשויה להכיל גם סוכר. הגרסה השנייה והפשוטה יותר עשויה מחלב, לחם יבש וסוכר.

סוגים
-----

פאפארה היא ארוחה פשוטה שמכינים כמרק או כנזיד, בהתאם לטעמו של כל אחד. בגרסת המנה העיקרית היא יכולה להיות מועשרת גם במרכיבים כמו בשר טחון, יוגורט ורוטב עגבניות. המתכון שלו כולל גם בצל וירקות.

המנה דומה למנה הטורקית שנקראת טירית (Tirit) .

בתרבות נפוצה
------------

פאפארה ידועה כמנה חסכונית שנועדה לנצל לחמים ישנים, ובגרסת המרק שלו, ללא תבלינים, ארוחה קלה לחולים.

מכיוון שגרסת המרק תפלה במקצת, בשפה הטורקית יש האמרה "פאפארה ימק" ("papara yemek") (מילולית: לאכול פאפארה) שפירושה לנזוף, לגעור.

ראו גם
------

* טירית

הערות שוליים
------------

קישורים חיצוניים
----------------

* תמונות של "papara" ב-Google.tr


1. ↑
2. ↑  "Copia archivada". אורכב מ-המקור ב-2 de mayo de 2015. נבדק ב-17 de octubre de 2014. `{{cite web}}`: יש לבדוק את התאריך ב: `|access-date=` and `|archive-date=` (עזרה); פרמטר לא ידוע `|deadurl=` (הצעה: `|url-status=`) (עזרה)
3. ↑  "Copia archivada". אורכב מ-המקור ב-20 de octubre de 2014. נבדק ב-17 de octubre de 2014. `{{cite web}}`: יש לבדוק את התאריך ב: `|access-date=` and `|archive-date=` (עזרה); פרמטר לא ידוע `|deadurl=` (הצעה: `|url-status=`) (עזרה)
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**השנים הסוערות** (באנגלית: **The Restless Years**) הוא סרט דרמה אמריקאי בשחור-לבן משנת 1958 בבימויו של הלמוט קאוטנר, עם סנדרה די וג'ון סקסון בתפקידים הראשיים. זה סרטה הראשון של סנדרה די בתפקיד ראשי. היא הופיעה עם סקסון גם בסרטים "בנות ה-17 מבלות" ו"דיוקן בשחור".

התסריט מבוסס על המחזה "Teach Me How To Cry" של פטרישה ג'ודרי (אנ') משנת 1958.

תקציר העלילה
------------

מלינדה גרנט (סנדרה די) היא נערה בת 16 שלומדת בבית ספר תיכון בליברטיוויל. היא גרה עם אמה אליזבת (תרזה רייט) המתפרנסת מתפירה. מגיל צעיר אומרת לה אמה כי האב מת כשהייתה תינוקת אך בעיירה מתלחשים שהיא בת לא חוקית ובכיתה היא מוחרמת. מלכי הכיתה הם הזוג פולי פישר (לואנה פאטן) וברוס מיצ'ל (ג'ודי מקריי). בנשף ריקודים היא יושבת בפינה ואף אחד אינו מזמין אותה לרקוד פרט לוויל הנדרסון (ג'ון סקסון) שהוא תלמיד חדש וגם לא מקובל. לשניהם יש דבר משותף בכך שאינם מקובלים. כאשר הם נוסעים בלילה ברוס וחבריו נוסעים אחריהם ולועגים להם.

המחנכת מיס רובסון (וירדג'יניה גריי) מתעתדת להעלות את המחזה "העיירה שלנו" בכיתה. היא מציעה זאת למלינדה ואמה אך הן מהססות. לבסוף מסכימה מלינדה להיבחן ומועדפת על פולי. מכאן היא מתחילה להיות מקובלת. ברוס מנסה לחזר אחריה ופולי נהיית חברה שלה.

אד הנדרסון (ג'יימס ויטמור) הוא סוכן נדל"ן יליד המקום שעבר מקומות רבים ולא הצליח. כעת חזר לעיירה וזקוק לתמיכה כספית כדי לרכוש נדל"ן. הוא מבקש מידידו אלקס פישר (אלן בקסטר) עזרה ונענה בתשובה פושרת. אלקס הוא אדם אמיד ואביה של פולי ונשוי ללורה (דורותי גרין), אשה אלכוהוליסטית ולא מתפקדת.

ג'יימס מבקש מוויל להתחבר עם "החברים הנכונים" כדי לעזור לו בעסקיו אך וויל מסרב.

אליזבת תופרת למלינדה בגד של שמלת נישואין להצגה. הם עולים לגבעה סמוכה ומלינדה מחליפה את בגדיה ולובשת את השמלה. פולי עוקבת אחריהם ומניחה שהם עוסקים בפעילות אינטימית.

מתקיים בתיכון נשף בנוכחות הורים וגם אליזבת מגיעה עם חששות. פולי מזמינה את מלינדה לחדר סמוך ומאיימת שתפיץ את הידיעה על יחסיה האינטימיים עם וויל אם לא תוותר למענה על תפקידה בהצגה. מתחיל ויכוח קולני. וויל נכנס, תופס את פולי, מנענע אותה חזק ואומר שזה לא נכון. למקום נכנס ברוס ומתחיל מאבק בין שניהם כשג'ון מפליא בו את מכותיו. אנשים פורצים לחדר ואלקס פישר מאיים שיגיש תלונה במשטרה. הפעם עומד אד לצד בנו ומטיח בפני כולם מה שהוא חושב עליהם.

משפחת הנדרסון עוזבת את העיירה. וויל נפגש עם מלינדה על הגבעה ומתוודה על אהבתו. למקום מגיעה גם אליזבת ומתוודה כי אביה של מלינדה לא מת אלא עזב אותה ומאז היא מצפה כל יום למכתב ממנו. וויל מבטיח כי לא יעזוב את מלינדה. הוא ישלח לה מכתבים ולבסוף יחזור לעיירה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| סנדרה די | מלינדה גרנט |  |
| ג'ון סקסון | וויל הנדרסון |  |
| תרזה רייט | אליזבת גרנט |  |
| ג'יימס ויטמור | אד הנדרסון |  |
| וירג'יניה גריי | מיס רובסון | מחנכת |
| לואנה פאטן | פולי פישר | תלמידה |
| מרגרט לינדסי | דורותי הנדרסון |  |
| ג'ודי מקריי | ברוס מיצ'ל | תלמיד |
| אלן בקסטר | אלכס פישר |  |
| דורותי גרין | לורה פישר |  |

קישורים חיצוניים
----------------

* "השנים הסוערות", במסד הנתונים הקולנועיים IMDb (באנגלית)
* "השנים הסוערות", באתר AllMovie (באנגלית)
* "השנים הסוערות", במסד הנתונים הקולנועיים KinoPoisk (ברוסית)
* השנים הסוערות, באתר TCM
**אהבה זאת לא הייתה (Love It Was Not)** הוא סרט תיעודי המתאר את סיפור מערכת היחסים של הלנה ציטרון, אסירה צעירה באושוויץ, ופרנץ וונש, סמל אס.אס. המתאהב בה ובקולה המהפנט. שלושים שנה לאחר ההתרחשויות במחנה, הלנה מוזמנת לווינה להעיד במשפט נגדו ועומדת מול הדילמה אם לסייע לנאצי הברוטלי שהציל את חייה ואת חיי אחותה. הסרט זכה בפרס פסטיבל דוקאביב לסרט הישראלי הטוב ביותר בשנת 2020. הסרט הופק עבור ערוץ Yes דוקו ושודר בו לראשונה בינואר 2021.

הפקה והפצה
----------

הסרט הופק כקופרודוקציה בבימויה של מיה צרפתי ובהפקתם של ניר סער וקורט לנגביין. הסרט השתתף בפסטיבל דוקאביב וזכה בפרס הסרט הישראלי הטוב ביותר. בינואר 2021 שודר הסרט בערוץ yes דוקו וביולי 2021 שודר ב-ARD שבגרמניה. הפרמיירה הבינלאומית של הסרט התקיימה בפסטיבל IDFA 2020 באמסטרדם, והפרמיירה הצפון אמריקנית ב-2021 ב-HOTDOCS שבטורונטו.

לקריאה נוספת
------------

* הלנה ציטרון

קישורים חיצוניים
----------------

* "אהבה זאת לא היתה", במסד הנתונים הקולנועיים IMDb (באנגלית)
* אתר האינטרנט הרשמי של אהבה זאת לא היתה
* אהבה זאת לא היתה, במסד הנתונים הקולנועיים IMDb (באנגלית)
* ביקורת של נירית אנדרמן, באתר (הארץ)
* הודעת הזכייה בדוקאביב, באתר (וואלה)

הערות שוליים
------------

1. ↑  "אהבה זאת לא היתה" הוא הסרט הזוכה בפסטיבל דוקאביב, באתר Haaretz הארץ
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**השקיעה האחרונה** (באנגלית: **The Last Sunset**) הוא מערבון אמריקאי משנת 1961 בבימויו של רוברט אולדריץ', עם קירק דאגלס, רוק הדסון, דורותי מלון וקרול לינלי בתפקידים הראשיים.

התסריט נכתב על ידי דלטון טרמבו והוא מבוסס על הרומן "Sundown at Crazy Horse" של הווארד ריגסבי.

תקציר העלילה
------------

ברן או'מאלי (קירק דאגלס) נמלט מטקסס למקסיקו לאחר שרצח אדם. הוא מגיע לחוות בקר גדולה של ג'ון ברקנברידג' (ג'וזף קוטן) שחי שם עם אשתו בל (דורותי מלון), אהובתו לשעבר של ברן ועם בתם מליסה "מיסי" (קרול לינלי).

למקום מגיע השריף דיינה סטריבלינג (רוק הדסון) הרודף אחרי ברן כדי להביאו לדין בטקסס.

ג'ון מציע לשניהם לעזור לו להעביר את העדר הגדול לטקסס והם מסכימים למרות היריבות ביניהם. במהלך הדרך הם מותקפים על ידי אינדיאנים וסטריבלינג מצליח להציל אותם על ידי מתן חמישית מהעדר לאינדיאנים. שלושה בוקרים מצטרפים אליהם בדרך ומנסים לשדוד אותם אך מחוסלים על ידי ברן וסטריבלינג.

ג'ון נהרג בדרך בקטטה באחר הברים בדרך.

ברן מחזר אחרי בל אך היא דוחה אותו, סטריבלינג מצליח איתה יותר. במשך הדרך הם מתעמתים פיזית. סטריבלינג מגלה לברן כי האדם שהוא רצח היה גיסו וכי אחותו תלתה את עצמה לאחר מכך. באחד המקומות שוקע סטריבלינג עם סוסו בחול טובעני וברן מחלץ אותו למרות היריבות ביניהם.

מיסי הצעירה מתאהבת בברן המבוגר לדאבונה של בל. לבסוף הם מגיעים לגבול, חוצים את הריו גרנדה ומגיעים לעיירה "Crazy Horse". בל מבקשת מברן שיפסיק את קשריו עם מיסי ומגלה לו לבסוף שמיסי היא למעשה בתו.

זה שובר את ברן. לאור השקיעה האחרונה בעיירה, הוא הולך לדו-קרב אקדחים עם סטריבלינג. בכוונה אינו טוען את אקדחו אך האקדח וסטריבלינג הורג אותו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רוק הדסון | דיינה סטריבלינג |  |
| קירק דאגלס | ברנדן "ברן" או'מאלי |  |
| דורותי מלון | בל ברקנברידג' |  |
| קרול לינלי | מליה "מיסי" ברקנברידג' |  |
| ג'וזף קוטן | ג'ון ברקנברידג' | חוואי |

קישורים חיצוניים
----------------

* "השקיעה האחרונה", במסד הנתונים הקולנועיים IMDb (באנגלית)
* "השקיעה האחרונה", באתר AllMovie (באנגלית)
* "השקיעה האחרונה", באתר Rotten Tomatoes (באנגלית)
* "השקיעה האחרונה", באתר אידיבי
* "השקיעה האחרונה", במסד הנתונים הקולנועיים KinoPoisk (ברוסית)
* השקיעה האחרונה, באתר TCM
* קדימון להשקיעה האחרונה, באתר יוטיוב
שגיאות פרמטריות בתבנית:סרט   
פרמטרים [ IMDb ] לא מופיעים בהגדרת התבנית 

**אהבה במחשבה** (בגרמנית: **Was nützt die Liebe in Gedanken**) הוא סרט גרמני בבימויו של אכים פון בוריס. הוא יצא לאקרנים בגרמניה ב-24 בנובמבר 2004. הסרט מבוסס על מקרה אמיתי שנודע כ"טרגיית הנערים בסטגליץ".

תקציר
-----

עלילת הסרט מתרחשת בברלין בשלהי שנות ה-20 של המאה ה-20. בסצנת הפתיחה, פול מתושאל בידי המשטרה בנוגע למכתב שכתב, לאחר מכן הסרט חוזר לאחור והאירועים שהובילו את פול לתחנת המשטרה נחשפים לצופה. 

פול הוא משורר צעיר וביישן ממעמד הפועלים שמאס בבדידות. חברו, גנטר, הוא אריסטוקרט והומו מוצהר, המאוהב בבחור בשם האנס. בסוף שבוע אחד, פול מתארח בביתו של גנטר בזמן שהוריו נעדרים. פול מתאהב באחותו של גנטר, הילדה, שמנהלת רומן עם האנס למורת רוחו של אחיה. במהלך הסרט פול וגנטר מנהלים שיחות על אהבה, ומסכימים ביניהם שאם לא יוכלו לממש את אהבותיהם, יתאבדו יחדיו. 

גנטר מארגן מסיבה בסוף השבוע במהלכה משתכרים הנערים, פול מבין שהילדה לא מעוניינת בו ושוכב עם אלי, חברתה של הילדה ושכנתם שמאוהבת בו. אל המסיבה מגיע גם האנס, שמנשק את גאנטר, אך בהמשך כשהוא נמצא עם גאנטר והילדה, הוא בוחר בה, וגאנט עוזב את המקום.

האנס מבלה עם הילדה את הלילה שאחרי המסיבה, ובינתיים פול וגאנטר מחליטים להוציא את תוכניתם לפועל. הם נשארים ערים כל הלילה וכותבים את מכתבי ההתאבדות שלהם, אך כשמגיע הבוקר פול חוזר בו מהחלטתו, וגאנטר יורה בהאנס ומתאבד. הסרט מסתיים בחזרה לחקירה של פול ובסצנת המשפט שלו.

פרסים
-----

* פרס אגודת מבקרי הקולנוע הגרמנים לשחקן הטוב ביותר - אוגוסט דיהל.
* פסטיבל הסרטים הבינלאומי בקופנהגן - ברבור הזהב לשחקנית הטובה ביותר - אנה מריה מואה.
* פרס האקדמיה האירופית לקולנוע - חביב הקהל בקטגוריית השחקן הטוב ביותר - דניאל בריהל.

שחקנים
------

* דניאל בריהל - פול
* אוגוסט דיהל - גאנטר
* אנה מריה מואה - הילדה
* תור לינדהרדט - האנס
* ג'נה פלסקה - אלי

קישורים חיצוניים
----------------

* 

* אתר האינטרנט הרשמי של אהבה במחשבה

* "אהבה במחשבה", במסד הנתונים הקולנועיים IMDb (באנגלית)

* "אהבה במחשבה", באתר נטפליקס

* "אהבה במחשבה", באתר AllMovie (באנגלית)

* "אהבה במחשבה", באתר אידיבי

* "אהבה במחשבה", באתר דיסני+ סרטים (באנגלית)

* "אהבה במחשבה", במסד הנתונים הקולנועיים KinoPoisk (ברוסית)
**צ'שניובקה** (בקרואטית: **Češnjovka**) היא נקניקיית שום בשר חזיר חריפה קרואטית מאזור טורופוליה (Turopolje).

מאפיינים
--------

צ'שניובקה היא נקניקיית חזיר מסורתית מהמטבח הקרואטי. הבשר מגיע מחזיר טורופוליה, גזע חזירים במקור ממרכז קרואטיה. הנקניקיה מקבלת את החריפות הקלה שלה מכמות גדולה של שום שמתווספת לבשר הנקניק. השום גם נותן לנקניקייה את שמה, שניתן לתרגם כ"נקניקיית שום".

הצריכה
------

בעיירה סאמובור (Samobor), שבה צ'שניובקה היא מומחיות מקומית פופולרית, הנקניקיה משולבת בדרך כלל עם החרדל של העיר עצמה, Samoborska muštarda. היא נמכרת בדוכני מזון רבים ברחבי מרכז וצפון קרואטיה, במיוחד בתקופת החורף. תוספות פופולריות כוללות כרוב כבוש או מחית תפוחי אדמה עם חזרת טרייה מגוררת.

נקניקיית השום הזו משלימה את המנה Mješano meso, הידועה גם בשם גריל קרואטי, הנפוץ במסעדות קרואטיות רבות.

ראו גם
------

* רשימת נקניקיות
* רשימה של מנות קרואטיות

קישורים חיצוניים
----------------

* צ'שניובקה - נקניקיית שום מעושנת
* צ'סניובקה תוצרת סאמובור

הערות שוליים
------------

1. ↑  "Češnjovka". *AtlasMedia Ltd.* (באנגלית). 2023-09-09. נבדק ב-2023-09-09.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"צ'שניובקה"**.
**קונרד דה לה פואנטה** (באנגלית: **Konrad de la Fuente**; נולד ב-16 ביולי 2001 במיאמי שבפלורידה, ארצות הברית) הוא כדורגלן אמריקאי, המשחק בעמדת קשר הכנף בקבוצת אולימפיאקוס מליגת העל היוונית ובנבחרת ארצות הברית.

קריירת מועדונים
---------------

דה לה פואנטה שיחק במחלקות הנוער של טכנופוטבול ודאם, ובשנת 2014 הגיע למחלקת הנוער של ברצלונה. ב-1 בדצמבר 2018 ערך דה לה פואנטה את הופעת הבכורה שלו בברצלונה אתלטיק, קבוצת המילואים של ברצלונה, כשנכנס כמחליף בדקה ה-78 בתיקו 2-2 ולנסיה ב', קבוצת המילואים של ולנסיה, במסגרת המחזור ה-15 בליגה הספרדית השלישית.

ב-24 בנובמבר 2020 ערך דה לה פואנטה את הופעת הבכורה שלו במדי הקבוצה הראשונה של המועדון, כשהחליף את פרנסיסקו טרינקאו בדקה ה-83 בניצחון 1-4 על דינמו קייב במסגרת שלב הבתים של עונת 2020/2021 בליגת האלופות.

ב-29 ביוני 2021 חתם דה לה פואנטה באולימפיק מרסיי מליגת העל הצרפתית. ב-8 באוגוסט הוא ערך את הופעת הבכורה שלו במועדון, בניצחון 2-3 על מונפלייה במסגרת המחזור הראשון בליגה לעונת 2021/2022.

קריירה בינלאומית
----------------

דה לה פואנטה היה חלק מסגל נבחרת ארצות הברית עד גיל 20 בגביע העולם עד גיל 20 לשנת 2019, וערך חמש הופעות בטורניר.

ב-12 בנובמבר 2020 ערך דה לה פואנטה את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות.

חיים אישיים
-----------

דה לה פואנטה ממוצא האיטי, ויש לו גם דרכון ספרדי.

קישורים חיצוניים
----------------

ויקישיתוף מדיה וקבצים בנושא **קונרד דה לה פואנטה** בוויקישיתוף
* קונרד דה לה פואנטה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Konrad De La Fuente: the US winger making waves at Barcelona's academy באתר הגרדיאן, 23 במאי 2019 (באנגלית)
2. ↑  Barça B – Valencia Mestalla: Last second draw (2-2) באתר הרשמי של ברצלונה, 1 בדצמבר 2018 (באנגלית)
3. ↑  Agreement for Konrad de la Fuente to join Olympique de Marseille באתר הרשמי של ברצלונה, 29 ביוני 2021 (באנגלית)
4. ↑  Explosive and threatening באתר Marcet Football, ‏ 11 ביוני 2018 (באנגלית)
**שמורת הביוספרה ריו פלאטנו** (אנגלית: **Río Plátano Biosphere Reserve**) נמצאת במחוז לה מוסקיטיה שבהונדורס, על חוף הים הקריבי. ב-1982 העניק אונסק"ו למקום מעמד של אתר מורשת עולמית.

תיאור
-----

שמורת הטבע מורכבת משני אזורים גאומורפיים: הרים המהווים 75% מהשטח ומישור חוף עם לגונות. השמורה משתרעת על כל קו פרשת המים של נהר פלאטאנו, ששטחו 3,500 קמ"ר. אזור ההפרדה (Buffer Zone) משתרע על מחצית העמק פאולאיה ועל חלקו התחתון של עמק סיקו בצד מערב, עמק ואמפו בדרום וחלקו התחתון של עמק סיגרה במזרח. מזרחית לגבול השמורה נמצא נהר פאטוקה.

שיא הגובה של המחורצים בשמורה הוא פסגת פונדטה פיידרה. בנוסף, יש בהרים הרבה מקומות תלולים ותצורות סלע ייחודיות כגון פיקו דאמה או וייחו, מפלי מים רבים שגובהו של הגדול מביניהם הוא 150 מטרים, וכן גבעת גרניט.

מישור החוף הולך ומתרומם בהדרגה מאזור הלגונות והאזורים המוצפים בחורף עד לגובה של 100 מטרים המהווה את נקודת ההתחלה של ההרים. המישור מכוסה בחגורה של מרבצי חצץ וקוורץ לא פוריים שמקורם בתקופת הפליסטוקן. 

הנהר מתעקל לאורך 45 קילומטרים, כאשר שני שלישים מאורכו עוברים דרך ההרים, ונעלמים בתוך ערוץ סלעי, ועיקוליו יוצרים אגמים בצורת קשת, ביצות מים עומדים ורציפים טבעיים המשמשים למטרות חקלאיות.

אקלים
-----

האקלים חם ולח בתקופה שבין נובמבר למאי. כמות המשקעים השנתית הממוצעת היא בין 2,850 מילימטר לבין 4,000 מילימטר, כאשר השיא הוא בחודשים אוקטובר ונובמבר. העונה החמה באזור מורגשת בצורה בולטת יותר בעקבות ברוא היערות שהתרחש במקום מאז סוף שנות ה-80. הטמפרטורה השנתית הממוצעת היא 26.6°C. בכל תקופה של עשור השמורה נפגעת בממוצע על ידי ארבע סופות טרופיות ושני הוריקנים.

פלורה ופאונה
------------

שטחו של האתר הוא 3,500 קמ"ר, והוא כולל טווח נרחב של בתי גידול המשתרעים בין חוף הים, עובר בסאוואנה ומסתיים בלגונות הנמצאות ביערות. היערות הבתוליים שבשמורה מאוכלסים על ידי מגוון נרחב של צמחים ובעלי חיים, כולל כמה בעלי חיים המצויים בסכנת הכחדה כגון דוב נמלים ענק, יגוארים, טפיר מרכז אמריקני, תחש נהרות אמריקני, הרפיה, ארה אדומת חזה, ארה ירוקת כנף, תנין אמריקני ואוצלוט (שכבר לא נחשב כבעל חיים בסיכון). בשמורה התגלו 377 מינים של עופות ו-126 מינים של זוחלים ודו-חיים.

מחקר ושימור
-----------

האזורים הנמוכים של השמורה נחשבים למוקד עניין אנתרופולגי כיוון שיש בהם כמה קהילות אינדיאנים וכמה מקומות שבהן יש כתובות סלע ופטרוגליפים.

ב-1996 הוחלט על ידי אונסק"ו להוסיף את האתר לרשימת אתרי המורשת העולמית המצויים בסיכון, והוא הוסר ממנה ב-2007. ביער יש כריתת עצים לא חוקית. ישנן תוכניות להקמת תחנת כוח הידרואלקטרית.

קישורים חיצוניים
----------------

ויקישיתוף מדיה וקבצים בנושא **ריו פלאטנו** בוויקישיתוף
* דיווח באתר אונסק"ו על הוצאת ריו פלאטנו מרשימת האתרים הנתונים בסיכון
* דף מידע על הסביבה הטבעית בשמורה באתר אונסק"ו

| Flag of HondurasFlag of Honduras סמל אונסק"וסמל אונסק"ו אתרי מורשת עולמית בהונדורס |
| --- |
| 

|  |
| --- |
| אתר המאיה בקופאן • ריו פלאטנו |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556527805171
* LCCN: sh99000357
* VIAF: 315138771
* WorldCat (עם VIAF): 315138771

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**התנתקות** (באנגלית: **Disengagement**) הוא סרט קולנוע, קופרודוקציה ישראלית, גרמנית, צרפתית משנת 2007 בבימויו של עמוס גיתאי, עם לירון לבו וז'ולייט בינוש בתפקידים הראשיים.

התסריט של עמוס גיתאי ומארי ז'וסה סנסלמה והעלילה מתרחשת בתקופת ההתנתקות עם כל המשמעויות הפוליטיות והנפשיות של המפונים.

זה הסרט השלישי בטרילוגיית הסרטים של גיתאי העוסקת בחציית גבולות, לאחר הארץ המובטחת (סרט) (2004) ואזור חופשי (2005).

הזמרת ברברה הנדריקס מופיעה בסרט בתפקיד קטן בו היא שרה את השיר על הארץ של גוסטב מהלר.

הצילומים נערכו בצרפת, גרמניה וישראל.

הסרט היה הבחירה הרשמית בפסטיבל הסרטים של ונציה וזכה בפרס על שם רוברטו רוסליני כן הוצג בפסטיבל הסרטים הבין-לאומי בטורונטו.

תקציר העלילה
------------

אולי (לירון לבו) הוא קצין משטרה שנוסע לאביניון כדי להשתתף בהלוויית אביו המאמץ. ברכבת הוא פוגש באישה פלסטינית בשם היאם (היאם עבאס) והם מתחילים בשיחה על לאומיות וזכויות עמים ונפרדים בנשיקה.

באביניון הוא נפגש באנה (ז'ולייט בינוש) שהיא בתו הביולוגית של האב המאמץ. ידידת המשפחה ברברה (ברברה הנדריקס) שרה ליד גופת המת.

לאחר הלווייה הם נפגשים עם פרנסואז (ז'אן מורו), עורכת הדין של המשפחה שבידה הצוואה של האב. ז'ולייט הייתה בצעירותה בקיבוץ שם נכנסה להיריון בלתי רצוי וילדה את דנה (דאנה איבגי). היא נטשה אותה שם וחזרה לצרפת אך האב המשיך בקשר אתה.

בצוואה נכתב כי אם ברצונה לרשת את חלקה היא צריכה לטוס לישראל, לפגוש את דנה ולתת לה את חלקה בצוואה. היא מגיעה לישראל יחד עם אולי ואז הם נפרדים כי אולי מתמנה למפקד יחידת שוטרים המתאמנים לקראת יום ההתנתקות. דני (עמוס גיתאי) מתנדב לקחת אותה לנווה דקלים ומשכנע את הקצין האחראי לתת להם להיכנס ליישוב למרות שהוכרז כאזור סגור.

אנה נפגשת בדנה שעובדת כמורה ביישוב והן מתחבקות, בוכות וכמעט אינן מדברות. למחרת מתבצע הפינוי בפיקודו של אולי. הוא מנסה לשכנע את רב נוה דקלים ישראל (ישראל קטורזה) לפתוח את השער וכשזה מסרב, פורצים את השער והודפים את ההמון לבית הכנסת שם מנסה הרב להרגיע ללא הצלחה ולבסוף הוא מתפנה משם כשספר התורה בידיו.

בסערת הפינוי מופרדת דנה מאנה. אנה מסתובבת חסרת אונים כשמעבר לגדר מוחים ערבים ובראשם יוסף (יוסף אבו ורדה) שפונה לאנה בערבית (שאינה מבינה) ומסביר לה שמקומם אינו שם.

לבסוף נפגשת אנה הבוכה וזועמת עם אולי ושניהם מתחבקים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| לירון לבו | אולי |  |
| ז'ולייט בינוש | אנה |  |
| ז'אן מורו | פרנסואז | עורכת דין |
| ברברה הנדריקס | ברברה |  |
| דאנה איבגי | דאנה | בתה של אנה |
| היאם עבאס | היאם |  |
| תומר רוסו | תומר | קצין משטרה |
| ישראל קטורזה | ישראל | רב נווה דקלים |
| יוסף אבו ורדה | יוסוף | מנהיג פלסטיני מקומי |
| אורי קלאוזנר | אורי | מראשי המתנחלים |

קישורים חיצוניים
----------------

* "התנתקות", במסד הנתונים הקולנועיים IMDb (באנגלית)
* "התנתקות", באתר AllMovie (באנגלית)
* "התנתקות", באתר Rotten Tomatoes (באנגלית)
* "התנתקות", באתר ספר הקולנוע הישראלי
* "התנתקות", באתר אידיבי
* "התנתקות", במסד הנתונים הקולנועיים KinoPoisk (ברוסית)
* קדימון להתנתקות (סרט), באתר יוטיוב
* התנתקות (סרט) - מאחורי הקלעים, באתר יוטיוב
* התנתקות, באתר "סרט"
**אוגטסו מונוגטרי** (ביפנית: **雨月物語**) הוא סרט יפני בבימויו של קנג'י מיזוגוצ'י. בסרט המתרחש ביפן של ימי הביניים, מככבים מסאיוקי מורי ומאציקו קיו, והשראתו באה מסיפורים של אואדה אקינארי וגי דה מופאסאן. זהו סרטו המפורסם ביותר של מיזוגושי, הנחשב על ידי מבקרים כיצירת מופת של הקולנוע היפני.

אטימולוגיה
----------

ביפנית "או״ פירושו גשם, ״גטסו״ פירושו ירח, ״מונוגטרי״ פירושו סיפור (מסוגה גבוהה). בתרגום חופשי מאנגלית: "מעשיות לאור הירח והגשם". שני האלמנטים, ירח וגשם, קשורים במסורת היפנית לאווירת מסתורין.

עלילה
-----

אוגטסו הוא סיפור רוחות, שבו חייו של איכר אומן בימי הביניים של יפן נהרסים מחמת תאוות הבצע שלו. באופן האופייני לסרטיו של מיזוגוצ'י העוסקים רבות באפליה ובסבל של נשים בחברה, ועל רקע התנהגותם האנוכית של גברים. הסרט מציג תפאורה מדהימה ביופייה וקטעים ארוכים ועשויים בקפדנות, כמו גם מרכיבים היוצרים בלבול כמו ערפל ודממה.

הסרט זכה בפרס אריה הכסף עבור הבימוי הטוב ביותר בפסטיבל הסרטים של ונציה לשנת 1953. הסרט הופיע פעמים רבות בכתב העת "Sight and Sound" במשאל שבו מופיעים עשרת הסרטים הטובים ביותר שנעשו אי פעם ומתפרסם פעם בעשור. בשנת 2000 העיתון "The Village Voice" מיקם את אוגצו במקום ה-29 ברשימת מאה הסרטים הטובים ביותר של המאה העשרים.

הפצה
----

ב-2005 נעשה הסרט זמין בפעם הראשונה ב-DVD בסדרת Region 1 כש-Criterion Collection הפיצו מהדורה של דיסק כפול, של הסרט הכוללת סרט תיעודי בן 150 דקות על מיזוגושי שביים קנטו שינדו. המארז כולל גם עלון עם מסה ושלושה סיפורים קצרים שמהם שאב הסרט את השראתו: The House in the Thickest ו"תאוותנותו של הנחש" מאת אקינארי אודה, ועל "כיצד הוא השיג את לגיון הכבוד" מאת גי דה מופאסאן.

קישורים חיצוניים
----------------

ויקישיתוף מדיה וקבצים בנושא **אוגטסו מונוגטרי** בוויקישיתוף
* מסת אוסף קריטריון שכתב פיליפ לופאט
* במאגר הסרטים היפני (ביפנית)

* "אוגטסו מונוגטרי", במסד הנתונים הקולנועיים IMDb (באנגלית)

* "אוגטסו מונוגטרי", באתר נטפליקס

* "אוגטסו מונוגטרי", באתר AllMovie (באנגלית)

* "אוגטסו מונוגטרי", באתר Rotten Tomatoes (באנגלית)

* "אוגטסו מונוגטרי", במסד הנתונים הקולנועיים KinoPoisk (ברוסית)

### ביקורות

* ביקורת על אוגטסו מונגטרי
* סקירת DVD של אוגטסו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007369788205171
* BIBSYS: 90819659
* BNE: XX5233811
* BnF: cb13339132s (data)
* CANTIC: a12013730
* GND: 7691955-9
* LCCN: n92024713
* NDL: 00627113
* SUDOC: 088042243
* VIAF: 316751746
* WorldCat (עם VIAF): 316751746

 |